Na temelju članka 92. stavak (3) točka g) Zakona o javnim nabavama (“Službeni glasnik BiH”, br. 39/14 i 59/22), članka 61. stavak (1) Zakona o upravi (“Službeni glasnik BiH”, br. 32/02, 102/09 i 72/17) i članka 4. stavak (4) Naputka o uvjetima i načinu objavljivanja obavijesti i dostavljanja izvješća o postupcima javnih nabava na Portalu javnih nabava (“Službeni glasnik BiH”, broj 80/22) uz suglasnost Odbora Agencije za javne nabave Bosne i Hercegovine, ravnatelj Agencije za javne nabave Bosne i Hercegovine, donosi

**PRAVILA**

**O POSTUPKU REGISTRACIJE KORISNIKA**

**NA PORTALU JAVNIH NABAVA**

**Članak 1.**

**(Predmet)**

Ovim pravilima se uređuje postupak registracije, aktivacije, kao i deaktivacije korisnika na Portalu javnih nabava (u daljnjem tekstu: Portal).

**Članak 2.**

**(Postupak registracije i aktivacije)**

1. Postupak registracije se vrši putem Portala.

1. Nakon prijema zahtjeva za registraciju iz članka 4. stavak (2) Naputka o uvjetima i načinu objavljivanja obavijesti i dostavljanja izvješća o postupcima javnih nabava na Portalu javnih nabava (“Službeni glasnik BiH” broj 80/22) (u daljnjem tekstu: Naputak), Agencija aktivira korisnika najkasnije u roku od 7 dana od dana prijema potpunog zahtjeva putem e-maila, faksa, pošte ili lično na adresu.
2. Ukoliko zahtjev za registraciju ne sadrži prilog ili odgovarajući prilog, Agencija putem e-maila, faksa ili pošte traži dopunu zahtjeva za registraciju.
3. Ukoliko je korisnik iz članka 2. toč. a) i b) Naputka podnio neodgovarajuću vrstu zahtjeva za registraciju, Agencija vrši brisanje zahtjeva, o čemu obavještava i upućuje korisnika na pravilno postupanje.
4. Ispravku/promjenu podataka iz članka 4. stavak (2) toč. a), c), d), e), f), g), h) i i) Naputka, nakon aktivacije, vrši korisnik sustava iz članka 2. toč. a) i b) Naputka.

**Članak 3.**

**(Pravo pristupa)**

Pravo pristupa funkcionalnostima koje su namijenjene korisniku iz članka 2. toč. a) i b) Naputka stječe se aktivacijom.

**Članak 4.**

**(Deaktivacija korisnika)**

1. Agencija može izvršiti deaktivaciju korisnika iz članka 2. toč. a) i b) Naputka na temelju njegovog obrazloženog pisanog zahtjeva.
2. Podnositelj zahtjeva snosi odgovornost za osnovanost podnešenog zahtjeva.
3. Ukoliko Agencija aktivira neodgovarajući zahtjev za registraciju korisnika iz članka 2. toč. a) i b) Naputka vrši deaktivaciju i obavještava korisnika.

**Članak 5.**

**(Stupanje na snagu)**

Ova Pravila stupaju na snagu danom donošenja i objavljuju se u “Službenom glasniku BiH”.

**RAVNATELJ**

**Dr.sci. Tarik Rahić, v.r.**

Broj 02-02-2-408-6/23

Sarajevo,17.04.2023.godine